அவிலாவின் புனித தெரேசா

அவிலாவின் புனித தெரேசா (Saint Teresa of Ávila, அல்லது Saint Teresa of Jesus, மார்ச் 28, 1515 - அக்டோபர் 4, 1582) உரோமன் கத்தோலிக்க திருச்சபையின் மறுமலர்ச்சியில் பெரும் பங்கு வகித்தவர். எசுப்பானியா நாட்டினரான இவர் கார்மேல் சபைத் துறவி ஆவார். இவர் ஒரு மெய்யியலாளரும், இறையியலாளரும் ஆவார். சிலுவையின் புனித யோவானோடு இணைந்து பெண்களுக்கான கார்மேல் சபையை உண்டாக்கினார். இவரின் ஆழ் நிலைத் தியானம் மற்றும் கத்தோலிக்க திருச்சபையின் மறுமலர்ச்சி பற்றியும் பல நூல்கள் எழுதி உள்ளார். இவர் கத்தோலிக்க திருச்சபையின் மறைவல்லுனர்களுள் ஒருவர். இப்பட்டத்தைப் பெற்ற முதல் பெண் எனும் பெருமை இவரை சேரும்.

குறிப்புகள் 

1515 பிறப்புகள்
1582 இறப்புகள்
கத்தோலிக்க இறையியலாளர்கள்
கத்தோலிக்க மறைவல்லுநர்கள்
கிறித்தவ சித்தர்கள்
கார்மேல் சபையினர்
எசுப்பானியாவின் கிறித்தவப் புனிதர்கள்
கத்தோலிக்க மறுமலர்ச்சி
கத்தோலிக்க துறவற சபை நிறுவனர்கள்
அழியா உடல் உள்ள கிறித்தவப் புனிதர்கள்